Այսպիսով, Հայաստանում նախորդ տասը տարիներին աշխատանքային ռեսուրսների և, հատկապես, վերարտադրողական տարիքի տղամարդկանց ու կանանց քանակի նվազումը հստակ կարելի է պայմանավորել երկրում տարիներ շարունակ արձանագրված միգրացիոն հիմնախնդրով։ Ուղեղների արտահոսքը, մյուս կողմից վտանգել էր նորարար և գիտելիքահեն տնտեսություն ունենալու հայաստանյան հեռանկարները։ ՀՀ բնակչության որակական և քանակական բնութագրիչների վրա ընդհան­րապես, իսկ աշխատանքային ռեսուրսների վրա մասնավորապես, վերջին տարիների արտագաղթի ազդեցության ամբողջ ծավալը գնահատել հնարավոր չէ։ Սակայն դրա արդյունքում երկրում բազմաթիվ սոցիալ-տնտեսական բնույթի խնդիրներ են ի հայտ եկել, որոնք կարող են լուծվել միայն հետևողական քայլերի հաջորդականությամբ։